گرووپی سوڵتان موراد

گرووپی سوڵتان موراد (بە عەرەبی: فرقة السلطان مراد، بە تورکی: Sultan Murat Tümeni) گروپێکی چەکداریین کە بەشدارن لە شەڕی ناوخۆیی سووریا کە تورکمانەکانی سووریا ڕێژەی زۆرینە پێکدەھێنن کە لەگەڵ ئۆپۆزسیۆنی سووریا ھاوشانن و لەلایەن تورکیاوە پشتیوانی دەکرێت بە کۆمەکی دارایی و ڕاھێنانی سەربازی و پاڵپشتی ئاسمانی، و بەرچاوترین دانییە لەنێو لیواکانی تورکمانی سووریادا کە لەلایەن تورکیاوە پشتیوانی بکرێت

 ئایدیۆلۆژیا 
بەھۆی ئەوەی تورکمانەکانی سووریا بنچینەیان دەگریتەوە بۆ نەتەوەی تورک کە بەشێکی بەرچاو لە کلتوریان لەگەڵ تورکەکانی تورکیا ھاوبەشە بۆیە ناسیونالیزمی تورکی بە شێوەیەکی بەرچاوی لە ئایدیۆلۆژیی ئەم گرووپە بەدیدەکرێت، کە ناسیونالیزمی تورکی توخمێکی سەرەکییە لە کلتور و سیاسەتی تورکەکان کە زۆرێک لەلایەنە سیاسییەکانیان وەکوو بەشێکی سەرەکی لە بەرنامەکەیان دایانناوە وەھەروەھا تورکمانەکانی سووریا خۆیان وەکوو عوسمانی نوێ پێناسە دەکەن

 مێژوو 
«گرووپی سوڵتان موراد» لە ناوەڕاستی ساڵی ٢٠١٢ لە نزیک شاری حەلەب لەسەر داوای ھەواڵگری تورکیا دامەزراوە بۆ پاراستنی مافی تورکمانەکان لەسوریا کە لە سەرەتای ئاڵۆزییەکانی سووریادا وەکوو لیوایەک کە دەیان چەکدار لە ڕیزەکانیدا بوو دەرکەوتن کەدواتر لە ٢٣ی ئازاری ٢٠١٣ لەگەڵ لیوای سوڵتان محەممەد فاتح و لیوای شەھید زەکی تورکمانی و لیوای بێچووەکانی باوەڕ تێکەڵبوو، کەدواتر لە مانگی ١٢ی ٢٠١٥ گۆردرا بۆ گرووپی سوڵتان موراد کە تێکەڵبوون بە پێکھاتەی سەربازی یەکگرتوو کە لە 'لیوای شەھیدانی تورکمان-لیوای ١ی پیادە-لیوای ھێزی تایبەت-لیوای یەرموک' لەخۆدەگرت کە تا ساڵی ٢٠١٦ ئەو گرووپە بانگەشەی دەکرد کە نزیکەی ھەزار و ٣٠٠ چەکداریان ھەیە وەدواتر لە ساڵی ٢٠١٧ تێکەڵ بە یەکەی ٢ی سوپای نیشتیمانی سووریا بوو کە لەسەر ڕێنمایی فەرماندەکانی سوپای تورکیا بووە بۆ یەکخستنی فراکسیۆنەکانی ئۆپۆزسیۆن لەنێو پێکھاتەی سەربازی یەکگرتوودا

 عەفرین، سووریا 
گرووپی سوڵتان موراد بەشداریکی بەرچاویان ھەبوو لە ئۆپەراسیۆنی لقی زەیتوون کە ھێزەکانی سوپای تورکیا لە ٢٠ی کانوونی دووەمی ٢٠١٨ لە باکووری ڕۆژئاوای سووریا دژبە یەکینەکانی پاراستنی گەلی کورد (یەپەگە) و کۆنترۆڵکردنەوەی ھەرێمی عەفرین دەستپێکرد کە لە دوای دوو مانگ لەخۆراگری ھێزە کوردییەکان لە ٨ی ئازاری ٢٠١٨دا دەستبەسەر شارەکە گیرا کەدواتر تاوانی جەنگی زۆری تێدا ئەنجامدرا

 تەرابلوس، لیبیا 
بەگوێرەی سەرچاوە تورکییەکان و چالاکوانەکان لە عەفرین، گرووپی سوڵتان موراد یەکێک بووە لەو گروپانەی کە چەکدارەکان لە ئۆپەراسیۆنێکی تورکیا بەشداربووە بۆ یارمەتیدانی حکوومەتی تەرابلوسی لە مانگی کانوونی یەکەمی ٢٠١٩دا کە چەکدارەکانی ڕەوانەی لیبیا کردووە و لە کامپی یەرموک جێگرکراو کە کاریگەرییەکی بەرچاوی ھەبووە لە شەرەکانی لیبیا

 تاوانەکانی جەنگ 
 ڕفاندن بۆ پارە 
گرووپی سوڵتان موراد لە چەندین تاوانی جەنگ تێوەگلاوە کە دیارترینیان ڕفاندنی خەلکە کە ژمارەیەکی زۆر لە پزیشک و دەرمانسازان و خەڵکی مەدەنی دیکە بە ژن و منداڵ و پیر لەخۆدەگریت کەدواتر بەپارە ئازادکراوەن کە لە ھەندێک باردا دوای ئازادبوونیش، دووبارە ڕفێندراونەوە

 تالانکردنی ھەزاران تەن لە دانەوێڵە 
تالانکردنی ھەزاران تەن لە دانەوێڵە لەلایەن سوپای نیشتمانی سوریا (کە سوڵتان موراد بەشێکی گرینگەی ئەم گرووپەیە) کە تورکیا پشتگیری دەکات، کە دەستی بەسەر ھەشت سیلو داگرت کە پڕن لە کۆگای دانەوێڵەی ستراتیژی و تاڵانیان کردنی و فرۆشتنەوەی بە تورکیا، ھەرچەند ئاسانکاری زۆری بۆکرابوو لەلایەن تورکیا بۆ فرۆشتنەوەی بە کۆمپانیا تورکییەکان و گواستنەوە بۆ خاکی تورکیا

 سەرچاوەکان 

پۆل:شەڕی ناوخۆیی سووریا
پۆل:دژەکوردبوون
پۆل:گرووپە ئیسلامییەکان
پۆل:سوپای سووریای ئازاد